Diari Oficial de la Generalitat Valenciana


Sumari del DOGV 2218, del 02-03-1994 (1994/830704)

ORDRE de 31 de gener de 1994, de la Conselleria d'Agricultura, Pesca i Alimentació, per la qual es modifica el Reglament de les Denominacions Especifiques <<Xufa de València>> i <> i el seu Consell Regulador, aprovat per l'Ordre de 28 de febrer de 1989, de la Conselleria d'Agricultura i Pesca.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/31/(3)/dof/vci/html**

### Dades del document

Número de DOGV
:   2218

Data del DOGV
:   02-03-1994

Secció del DOGV
:   DISPOSICIONS GENERALS

Número del document
:   1994/830704


Data del document
:   31-01-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 31 de gener de 1994, de la Conselleria d'Agricultura, Pesca i Alimentació, per la qual es modifica el Reglament de les Denominacions Específiques «Xufa de València» i «Orxata Valenciana de Xufa» i el seu Consell Regulador, aprovat per l'Ordre de 28 de febrer de 1989, de la Conselleria d'Agricultura i Pesca. [94/0996]  
El control de qualitat dels productes protegits es facilita i es millora per mitjà del respectiu control de contraetiquetes, amb la finalitat de comprovar els volums de xufa i orxata emparables, en el sentit que aquelles i aquests es corresponguen pel que fa a les quantitats en poder de productors, envasadors i comercialitzadors inscrits, i fonamenta les modificacions introduïdes en el Reglament de les Denominacions Específiques «Xufa de València» i «Orxata Valenciana de Xufa».  
Per això, a proposta de la Direcció General de Comercialització, Indústries i Relacions Agràries, i fent ús de les facultats que tinc atribuïdes,  
ORDENE  
Article primer  
Es modifica l'article setze del Reglament de les Denominacions Específiques «Xufa de València» i «Orxata Valenciana de Xufa» i el seu Consell Regulador, aprovat per l'Ordre de 28 de febrer de 1989, de la Conselleria d'Agricultura i Pesca, afegint-hi, en l'apartat primer, el paràgraf següent:  
«Per a la inscripció de les seues plantacions, cada agricultor propietari o, si escau, arrendatari, inclourà la totalitat d'aquestes i de la seua producció».  
Article segon  
Es modifica l'article dinou del Reglament esmentat, afegint-hi un segon paràgraf:  
«En els establiments d'envasadors i comercialitzadors inscrits només podran introduir-se xufes i orxata emparades per les denominacions respectives, sense perjudici que puguen dedicar-se a l'emmagatzemament i comercialització d'altres productes distints».  
DISPOSICIONS FINALS  
Primera  
Aquesta ordre es notificarà al Ministeri d'Agricultura, Pesca i Alimentació perquè la conega i la ratifique, a l'efecte del que s'estableix en el Reial Decret 4.107/1982, sobre traspàs de funcions i serveis de l'administració de l'Estat a la Comunitat Valenciana en matèria d'agricultura i pesca.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana  
València, 31 de gener de 1994  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI